Storfosna

Storfosna er en øy i Ørland kommune. Øya har om lag 100 innbyggere.

Herregården Storfosen godsstorfosengods.no, som er den dominerende jordeiendommen, er kjent siden 1300-tallet, også som krongods. En rikt utstyrt kvinnegrav fra 600-tallet er funnet på gården Steinan, og tyder på at øya kan ha vært et maktsenter også tidligere.

I en tid da sjøveien var hovedveien i Norge, lå Storfosna sentralt til. Navnegranskerne antar at ordet Fosen kommer av det gammeltnorske folskn (skjulested), som viser til at Vågen (se flyfoto) var et sted hvor skip kunne ligge i le for vær og fiender. Denne naturhavna er således trolig opphav til navnet Fosen. Litt lenger sør i skipsleia lå en noe mindre havn av samme type; kalt Lille-Fosen, som i 1742 skiftet navn til Kristiansund. Den arkeologiske periodebetegnelsen Fosnakulturen er knyttet til området rundt Kristiansund, ikke til Storfosna.

Øya hadde egen barne- og ungdomsskole inntil 2008. Det er 12 daglige ferjeavganger mellom Storfosna og Garten, som har bro til fastlandet. Siden 2003 går Kråkvågbrua mellom Storfosna og Kråkvåg.
Poståpneriet ble opprettet i 1892, med godseier Fredrik C. Hagen som den første poståpner.Jon Bakken, mfl. Posten 350 år, historisk utvikling i kommunene Ørland, Bjugn, Rissa. Trondheim, 1997.

Referanser

Kategori:Øyer i Ørland
Kategori:Fergesteder i Trøndelag
Kategori:Bosetninger i Ørland
Kategori:Bygder og grender i Trøndelag